EkBass/fiwiki-20250220-pages-articles huggingface dataset:
Jordan EJ10

Jordan EJ10 oli britti Mike Gascoynen suunnittelema auto, jolla Jordan kilpaili kaudella 2000. Autoa ajoivat edelliskaudella hyvin menestynyt saksalainen Heinz-Harald Frentzen ja italialainen Jarno Trulli. Auto käytti Bridgestonen renkaita ja siinä oli Mugen Hondan V10 -moottori. Jarrut valmisti Brembo. Kauden alussa näytti siltä että talli olisi saamassa jatkoa edelliskauden hyvälle menestykselle, kun Australian GP:ssa Frentzen johti kilpailua hetken aikaa. Kaikki muuttui kuitenkin nopeasti, kun molemmat autot joutuivat keskeyttämään. Seuraavaksi ajetussa Brasilian GP:ssa molemmat autot ylsivät pisteille, kun Frentzen oli kolmas ja Trulli neljäs. Britannian GP:ssa Trulli sijoittui kuudenneksi ja Espanjan GP:ssa Frentzen ajoi samalle sijalle. Kahden pisteettömän kilpailun jälkeen Kanadan ja Ranskan GP:ssa Trulli sijoittui molemmissa kuudenneksi. Tämän jälkeen hän ei enää kyennyt saavuttamaan pisteitä loppukauden aikana. Talli ilmoitti tuovansa radoille Saksan GP:hin EJ10-autonsa uuden B-version. Aluksi B-versio oli suunniteltu otettavan käyttöön jo Itävallan GP:ssa, mutta talli halusi kuitenkin vielä testata autoa lisää. B-versiota oli muutettu niin paljon, että tallin piti käytättää se FIA:n pakollisissa törmäystesteissä. Frentzen katkaisi kuuden kilpailun mittaisen pisteettömän kautensa yltäessään kuudenneksi Unkarin ja Belgian GP:ssa. Yhdysvaltain GP:ssa Frentzen ajoi viimeistä kertaa kaudella pisteille sijoittumalla kolmanneksi. Samalla alkoi kolme vuotta kestänyt palkintopalliton ajanjakso. Giancarlo Fisichella katkaisi sen kaudella 2003. Jordan sijoittui kauden päätteeksi valmistajien MM-sarjassa kuudenneksi. MM- pisteitä talli kokosi 17 kappaletta. Edellisen kerran talli sijoittui yhtä heikosti kaudella 1995. == Formula 1 -tulokset == Lihavointi tarkoittaa paalupaikkaa, kursivointi kilpailun nopeinta kierrosta. Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 2000 Jordan Mugen Honda V10 AUS BRA SMR GBR ESP EUR MON CAN FRA AUT GER (B) HUN (B) BEL (B) ITA (B) USA (B) JPN (B) MAL (B) 17 6. Heinz-Harald Frentzen Kesk. 3 Kesk. 17 6 Kesk. 10 Kesk. 7 Kesk. Kesk. 6 6 Kesk. 3 Kesk. Kesk. Jarno Trulli Kesk. 4 15 6 12 Kesk. Kesk. 6 6 Kesk. 9 7 Kesk. Kesk. Kesk. 13 12 B = Kilpailu ajettiin autolla EJ10B == Aiheesta muualla == * Jordan EJ10 - The Formula One DataBase * Jordan EJ10B - The Formula One DataBase * Jordan EJ10/EJ10B - ChicaneF1 * Jordan EJ10/EJ10B - F1Olivier Luokka:Formula 1 -kausi 2000 Luokka:Jordanin Formula 1 -autot
Dean Steinkuhler

Dean Elmer Steinkuhler (s. 27. tammikuuta 1961) on yhdysvaltalainen amerikkalaisen jalkapallon pelaaja. Hän syntyi Burr-nimisessä kylässä Nebraskassa ja pelasi yliopistotasolla Nebraska–Lincolnissa. Vielä yliopistojoukkueessaan, Nebraska Cornhuskersissa pelatessaan Steinkuhler voitti vuonna 1983 Outland-palkinnon. Cornhuskers on jäädyttänyt hänen pelipaitansa numeron 71. Steinkuhler aloitti NFL-uransa vuonna 1984 ja pelasi Houston Oilersissa aina vetäytymiseensä 1991. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1961 syntyneet Luokka:Elävät henkilöt
Bill Fischer

Bill Fischer (10. maaliskuuta 1927 Chicago, Illinois – 20. tammikuuta 2017 Cape Coral, Florida) oli yhdysvaltalainen amerikkalaisen jalkapallon pelaaja. Hän pelasi yliopistojalkapalloa Notre Damessa, Indianassa. Vuonna 1948 Outland-palkinnon voittanut on kuulunut vuodesta 1983 College Football Hall of Fameen. Hänen pelipaitansa numerona oli 72. Fischer sai vuonna 1949 NFL- varauksen ja pelasi Chicago Cardinalsissa vuoteen 1953. Hän siirtyi myöhemmin avustavan valmentajan töihin vanhalle yliopistolleen Notre Dameen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1927 syntyneet Luokka:Vuonna 2017 kuolleet
Klete Keller

Klete Keller (s. 21. maaliskuuta 1982) on yhdysvaltalainen vapaauimari. Hän syntyi Phoenixissa, Arizonassa, ja on opiskellut ja saanut valmennusta yliopistoilla Etelä-Kaliforniassa ja Michiganissa. Kesäolympialaisissa Keller saavutti hopeaa 4×200 metrillä ja pronssia 400 metrillä Sydneyssä 2000; kultaa 4×200 metrillä ja pronssia 400 metrillä Ateenassa 2004 sekä kultaa 4×200 m Pekingissä 2008. Pitkän ja lyhyen radan uinnin maailmanmestaruuskilpailuissa Keller on voittanut uransa aikana neljä kulta-, yhden hopea- ja kolme pronssimitalia. Pan Pacific -kisoissa hän voitti vuonna 2006 Victoriassa kaksi kultaa (200 m & 4×200 m) ja yhden pronssin (400 m). Keller osallistui tammikuussa 2021 kongressitalon valtaukseen Washington DC:ssä. Hänet tuomittiin tästä 36 kuukauden ehdonalaiseen vankeuteen ja kuuden kuukauden mittaiseen kotiarestiin sekä 360 tunnin yhdyskuntapalveluun. == Lähteet == == Aiheesta muualla == * * Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1982 syntyneet Luokka:Elävät henkilöt
Bob Gain

Bob Gain (21. kesäkuuta 1929 Akron, Ohio – 14. marraskuuta 2016 Willoughby, Ohio) oli yhdysvaltalainen amerikkalaisen jalkapallon pelaaja. Hän syntyi Ohion Akronissa ja voitti vuonna 1950 Outland-palkinnon pelatessaan yliopistojalkapalloa Kentuckyssä. Gain pelasi kanadalaisessa joukkueessa, Ottawa Rough Ridersissa, vuonna 1951. Hänen NFL-joukkueenaan oli vuosina 1952–1964 Cleveland Browns. Gain sai paikan College Football Hall of Famesta vuonna 1980. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1929 syntyneet Luokka:Vuonna 2016 kuolleet
Dick Modzelewski

Richard Blair ”Dick” Modzelewski (16. helmikuuta 1931 – 19. lokakuuta 2018) oli yhdysvaltalainen amerikkalaisen jalkapallon pelaaja. Hän voitti Outland- palkinnon vuonna 1952 pelatessaan yliopistojalkapalloa Marylandissa. Modzelewskin NFL-joukkueina olivat vuosina 1953–1966 Washington Redskins, Pittsburgh Steelers, New York Giants ja Cleveland Browns. Hän toimi myöhemmällä urallaan valmennustöissä. Modzelewski pääsi College Football Hall of Fameen vuonna 1993. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1931 syntyneet Luokka:Vuonna 2018 kuolleet
Jordan 193

Jordan 193 oli brittiläisen Gary Andersonin suunnittelema auto, jolla Jordan kilpaili kaudella . Autoa ajoivat brasilialainen Rubens Barrichello, italialainen Ivan Capelli, belgialainen Thierry Boutsen, italialainen Marco Apicella, niin ikään Italian kansalainen Emanuele Naspetti ja britti Eddie Irvine. Koska moottoriratkaisu tuli tallin kannalta aivan liian myöhään, 193-auto oli vain päivitys tallin edelliskauden 192-autosta. Auto käytti edelliskauden tapaan Goodyearin renkaita. Kauden aikana tallissa riehuivat luotettavuusongelmat, mikä johti lopulta yhteensä 17 keskeytykseen. Vauhti aika-ajoissa ja kilpailuissa oli parempaa, minkä seurauksena tallin kuljettajat kamppailivat keskikastin tienoilla. Capelli jätti tallin Brasilian GP:n jälkeen karsiuduttuaan kilpailusta, ja hänen tilalleen pestattiin kokenut Boutsen. Barrichello väläytteli nopeuttaan sateisella säällä ajetussa Euroopan GP:ssa, mutta tekniikka petti kilpailun lopussa hänen ajaessaan kolmannella sijalla. Boutsen lopetti uransa Belgian GP:n jälkeen. Toista autoa ajoi hänen jälkeensä ensin Apicella Italian GP:ssa ja sitten Naspetti Portugalissa. Japanin GP:ssa tallin pistetili viimein aukeni, kun Barrichello ylsi viidenneksi ja debyyttikilpailunsa ajanut Irvine ajoi kuudenneksi. Japanin GP:sta saavutetuilla kolmella pisteellä Jordan sijoittui valmistajien MM- sarjassa jaetulle kymmenennelle sijalle. Pisteet olivat myös Barrichellon ja Irvinen F1-uran ensimmäiset. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1993 Jordan Hart V10 RSA BRA EUR SMR ESP MON CAN FRA GBR GER HUN BEL ITA POR JPN AUS 7 11. Rubens Barrichello Kesk. Kesk. 10 Kesk. 12 9 Kesk. 7 10 Kesk. Kesk. Kesk. Kesk. 13 5 11 Ivan Capelli Kesk. DNQ Thierry Boutsen Kesk. Kesk. 11 Kesk. 12 11 Kesk. 13 9 Kesk. Marco Apicella Kesk. Emanuele Naspetti Kesk. Eddie Irvine 6 Kesk. == Aiheesta muualla == *Jordan 193 - The Formula One DataBase *Jordan 193 - ChicaneF1 *Jordan 193 - F1Olivier Luokka:Formula 1 -kausi 1993 Luokka:Jordanin Formula 1 -autot
Kuolaaminen

Kuolaamisella tarkoitetaan syljen valumista suun ulkopuolelle. Kuolaaminen johtuu yleensä liiallisesta syljenerityksestä, kyvyttömyydestä pitää sylki suussa tai nielemisvaikeuksista. Joillakin vammaisilla, kuten vaikeasti CP- vammaisilla, ilmenee kuolaamista. Myös jotkin lääkkeet aiheuttavat kuolaamista. Vauvaikäisillä ja pienillä lapsilla kuolaaminen on yleistä ja voi liittyä esimerkiksi hampaiden kasvuun. Kuolaaminen on usein tahaton reaktio ja siihen mahdollisesti liittyvät ongelmat poistuvat lapselta yleensä viimeistään 6–8 vuoden iässä. Harvoissa tapauksissa kuolaamiseen liitetään hoitotoimia, mutta niiden käyttäminen on mahdollista, mikäli pitkään jatkuvaa kuolaamista ja siihen liittyviä ongelmia ilmenee normaalia pidempään.http://www.soty.fi/uploads/7/4/6/5/7465593/kuolaavalapsi.pdf == Lähteet == Luokka:Elimistön eritteet
Boreadit

Boreadit – Zetes () ja Kalais () – olivat kreikkalaisessa mytologiassa Boreaan ja Oreithyian, Ateenan kuninkaan Erekhtheuksen tyttären, pojat. Apollonios Rhodioksen mukaan heillä oli siivet nilkoissaan.Apollonios Rhodios, Argonautika 1.221-223 (engl. käännös) He olivat mukana argonauttien retkellä, jossa heillä oli tärkeä osa Fineuksen pelastamisesta harpyijoiden kynsistä. Boreadit onnistuivat ajamaan hirviöt tiehensä, mutta Iriksen, joka lupasi, etteivät harpyijat enää ahdistelisi Fineusta, pyynnöstä he eivät tappaneet niitä. Kiitoksena pelastajilleen näiden avusta Fineus neuvoi näille, miten nämä pääsisivät purjehtimaan symplegadien ohitse.Apollonios Rhodios, Argonautika 2.178-340 (engl. käännös) == Lähteet == Luokka:Argonautit
Gunther Plaut

Wolf Gunther Plaut CC, O.Ont, (1. marraskuuta 1912 – 8. helmikuuta 2012) oli reformijuutalainen rabbi ja tunnettu juutalaisaiheista kirjoittava tutkija. Hän syntyi Münsterissä, Saksassa, mutta lähti vuonna 1935 pakoon kansallissosialistista hallitusta ja asettui Yhdysvaltoihin. Plaut, joka valmistui rabbina Hebrew Union Collegesta vuonna 1939, sai Yhdysvaltain kansalaisuuden 31. maaliskuuta 1943. Hän työskenteli pitkään Toronton Holy Blossom Templessä Kanadassa. Plautista tehtiin Order of Canadan Officer vuonna 1978, ja hänet ylennettiin Companionin arvoon 1999; hän kuului lisäksi Order of Ontarioon. Hänelle myönnettiin vuonna 1999 myös Saksan Bundesverdienstkreuz. Plaut kuoli 99-vuotiaana helmikuussa 2012 == Lähteet == Luokka:Saksalaiset rabbit Luokka:Companion of the Order of Canada Luokka:Yhdysvaltalaiset rabbit Luokka:Vuonna 1912 syntyneet Luokka:Vuonna 2012 kuolleet
Oreithyia

Oreithyia oli kreikkalaisessa mytologiassa Ateenan kuninkaan Erekhtheuksen ja Praksithean tytär. Hänen veljiään olivat Kekrops, Pandoros ja Metion, ja sisariaan Prokris, Kreusa ja Khthonia.Apollodoros: Bibliotheke ('Kirjasto') 3.15.1 (engl. käännös). Boreas, pohjoistuuli, rakastui Oreithyiaan, mutta epäonnistuttuaan kosimisyrityksissään hän päätti ryöstää tämän itselleen puolisoksi. Oreithyian ollessa Ilissos-joella Boreas päätti toteuttaa suunnitelmansa, ja vei tämän mukanaan Traakiaan. Täällä hän verhosi Oreithyian pilviverhoon ja makasi tämän väkisin, koska voima ja väkivalta olivat enemmän pohjoisen myrskytuulen ominaisuuksia.Ovidius: Muodonmuutoksia vi.675– (engl. käännös). Oreithyia synnytti Boreaalle kaksi tytärtä, Khionen ja Kleopatran, sekä kaksi siivekästä poikaa, Kalaiksen ja Zeteen, jotka tunnetaan boreadeina.Pindaros: Pythia 4.180 (engl. käännös). == Muita saman nimisiä hahmoja == * Oreithyia, nereidiHyginus: Fabulae Esipuhe (engl. käännös).Homeros: Ilias 18.35–49 (engl. käännös). * Oreithyia, nymfi, jota kutsuttiin myös Adoniksen isoäidiksi.Antoninus Liberalis: Muodonmuutoksia 34 == Lähteet == Luokka:Kreikkalainen mytologia Luokka:Nereidit Luokka:Nymfit
Lincoln Alexander

Lincoln MacCauley Alexander PC, CC, OOnt, CD, QC, (21. tammikuuta 1922 – 19. lokakuuta 2012) oli kanadalainen Progressive Conservative Party -puoluetta edustanut poliitikko, joka toimi parlamentin jäsenenä (1968–1980), työministerinä (1979–1980) ja Ontarion varakuvernöörinä (1985–1991). Alexander syntyi Länsi-Intiasta tulleille siirtolaisvanhemmille Torontossa ja palveli Kanadan kuninkaallisissa ilmavoimissa toisessa maailmansodassa. Hänelle myönnettiin Kanadan korkein kunniamerkki, Companion-luokan Order of Canada. Poliittisen uransa jälkeen Alexander työskenteli Guelphin yliopiston rehtorina Ontariossa vuosina 1991–2007. == Lähteet == Luokka:Kanadan edustajainhuoneen jäsenet Luokka:Kanadan ministerit Luokka:Työministerit Luokka:Companion of the Order of Canada Luokka:Vuonna 1922 syntyneet Luokka:Vuonna 2012 kuolleet
Henry N. R. Jackman

Henry Newton Rowell Jackman O.C., O.Ont (s. 10. kesäkuuta 1932) on kanadalainen poliitikko, joka toimi Ontarion varakuvernöörinä (1991–1997) ja Toronton yliopiston rehtorina (1997–2003). Hän syntyi Torontossa. Sen lisäksi, että Jackmanista tehtiin vuonna 2000 Order of Canadan Officer, hän on kuulunut Order of Ontarioon vuodesta 1998. Hänen sisarensa Nancy Ruth on senaatin jäsen. Myös isä, Harry Jackman, istui 1940-luvulla edustajainhuoneessa. Jackman, Henry N. R. Luokka:Officer of the Order of Canada Luokka:Vuonna 1932 syntyneet Luokka:Elävät henkilöt
Cal Jones

Calvin Jack ”Cal” Jones (7. helmikuuta 1933 – 9. joulukuuta 1956) oli yhdysvaltalainen amerikkalaisen ja kanadalaisen jalkapallon pelaaja. Hän voitti vuoden 1955 Outland-palkinnon pelatessaan yliopistojalkapalloa Iowassa; Iowa Hawkeyes on jäädyttänyt hänen pelipaitansa numeron (62). Jones pelasi Kanadan Winnipeg Blue Bombersissa ennen kuolemaansa lento-onnettomuudessa 23-vuotiaana. Hänet kelpuutettiin College Football Hall of Fameen postuumisti vuonna 1980. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset kanadalaisen jalkapallon pelaajat Luokka:Vuonna 1933 syntyneet Luokka:Vuonna 1956 kuolleet Luokka:Lento- onnettomuudessa kuolleet
Alex Karras

thumb|Alex Karras Alexander George ”Alex” Karras (15. heinäkuuta 1935 – 10. lokakuuta 2012) oli yhdysvaltalainen amerikkalaisen jalkapallon pelaaja, showpainija ja näyttelijä. Hän pelasi Detroit Lionsissa vuosina 1958–1962 ja 1964–1970. Karras syntyi kreikkalaissyntyiselle lääkäri-isälle Garyssä, Indianassa. Hän voitti vuoden 1957 Outland-palkinnon, tuli nimitetyksi NFL:n 1960-luvun vuosikymmenjoukkueeseen ja sai vuonna 1991 paikan College Football Hall of Famessa. Näyttelijänä Karras esiintyi muun muassa Taylor Hackfordin elokuvassa Kaikki pelissä (1984) sekä television tilannekomediasarjassa Webster (1983–1989). ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset showpainijat Luokka:Yhdysvaltalaiset näyttelijät Luokka:Vuonna 1935 syntyneet Luokka:Vuonna 2012 kuolleet
Ærø

Ærø on Tanskan saari Fynin eteläpuolella ja sillä sijaitseva samanniminen kunta. Sen suurimmat taajamat ovat Marstal, Ærøskøbing ja Søby. Saarelta on neljä lauttayhteyttä Fyniin, Jyllantiin ja Langelandiin. Siellä sijaitsee myös lentokenttä sekä paikallinen sairaala. == Historia == Saarelta on löytynyt 11 000 vuotta vanhoja nuolenpäitä sekä muinaisia hautapaikkoja ja puolustusrakennelmia, joita on rakennettu pohjois-Saksan rannikolla asuneita ja saarelle ryöstöretkiä tehneitä Vendejä vastaan. Valdemar I valtasi Rygenin linnan piispa Absalonin retken yhteydessä 1167. Vendit jatkoivat hyökkäilyjään, mutta saarella oli nyt hyviä puolustusvarustuksia, kuten Søbygårdin muurit, Gråstenin linna ja Stokkebyn muurit. Samoihin aikoihin saari siirtyi Tanskan kuninkaan henkilökohtaisseen omistukseen. Vuonna 1232 Brandenburgin markiisi sai saaren haltuunsa myötäjäisinä. Markiisiaika kesti vuoteen 1315, jolloin eräs kuninkaan ritareista, Laurids Jonsen, sai saaren lahjaksi. Vuonna 1331 saari tuli kreivi Gerhardin haltuun ja pysyi aina vuoteen 1864 Slesvigin ylimystön käsissä. Vuonna 1634 saari jakautui neljään osaan ja vuotta myöhemmin se muodosti kolme herttuakuntaa. Se säilyi tanskalaisten käsissä myös vuoden 1864 jälkeen, jolloin Saksa valtasi naapurisaari Alsin. Vuonna 1864 yhteydet Slesvigiin katkesivat ja saari tuli jälleen kruunun alaiseksi. Ensimmäinen maailmansota tiesi loppua saaren kukoistavalle purjelaivatuotannolle. Toisen maailmansodan aikana 80 saarelaista, pääosin Marstalista, menetti henkensä. Merenkulku kuitenkin jatkui ja edelleen saarella sijaitseva telakka on suurin työnantaja. Saarella aiemmin sijainneet Marstalin ja Ærøskøbingin kunnat yhdistyivät Ærøn kunnaksi 1. tammikuuta 2006. Tiedosto:Marstal Ærø.jpg|Marstal Tiedosto:Marstal Schifffahrtsmuseum.JPG|Marstal Søfartsmuseum Tiedosto:Marstal- badehus.jpg|Marstal Tiedosto:Ommel-hus.jpg|Ommel Tiedosto:Ærøskøbing.12.jpg|Ærøskøbing Tiedosto:Ærøskøbing Rådhus 2006.jpg|Ærøskøbing Tiedosto:Vester Mølle.jpg|Vester Mølle - Søby Tiedosto:Søbygård.Ærø.1.JPG|Søbygaard - Søby Tiedosto:Søby.Ærø.5.JPG|Søby == Lähteet == == Aiheesta muualla == *Ærøn kunnan kotisivut *Ærø-portaali Luokka:Tanskan saaret Luokka:Ærøn kunta
Spec Sanders

Orban Eugene ”Spec” Sanders (26. tammikuuta 1918 Temple, Oklahoma – 6. heinäkuuta 2003 Lawton, Oklahoma) oli yhdysvaltalainen amerikkalaisen jalkapallon pelaaja. Sandersin ammattilaisjoukkueina olivat New York Yankees (All-America Football Conference, 1946–1948) ja New York Yanks (National Football League, 1950). Hänet valittiin ainoalla NFL-kaudellaan liigan tähdistöotteluun, Pro Bowliin. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1918 syntyneet Luokka:Vuonna 2003 kuolleet
École polytechnique

thumb|right|300 px|Juhlaunivormuun pukeutuneita École polytechiquen opiskelijoita. École polytechnique on yksi Ranskan tunnetuimmista insinöörien koulutuslaitoksista. Se on toiminut suurimman osan historiastaan Pariisissa tai sen lähiympäristössä, vuodesta 1976 alkaen Palaiseaussa. Ensimmäiset naisopiskelijat otettiin vuonna 1972. Tämä teknillisen korkeakoulutuksen esikuvana toiminut instituutio perustettiin vuonna 1794 nimellä Yleisten töiden keskuskoulu. Eräs perustamisen aktiivisimmista taustavaikuttajista oli Gaspard Monge, joka oli nuorena toimiessaan sotilasoppilaitoksen piirtäjänä keksinyt erityisesti tekniikan kehitykselle tärkeän matematiikan alan, deskriptiivisen geometrian.Technica Belli ja Napoleonin lause Perustamisestaan lähtien École polytechnique on ollut erityisasemassa muihin korkeakouluihin verrattuna. 1900-luvun puolivälistä asti sitä on kutsuttu lisänimellä X, joka juontuu opintojen matematiikkapainotuksesta. École polytechnique on ollut perinteisesti väylä Ranskan yhteiskunnan merkittävimpiin asemiin. Sen entiseen opiskelijakuntaan mahtuu niin poliitikoita, upseereita, tutkijoita kuin elinkeinoelämän vaikuttajiakin. Melkein kaikki 1800-luvun merkittävät matemaatikot opettivat myös École polytechniquessa tai sen yhteyteen perustetussa École normalessa. Pariisin yliopiston merkitys matematiikan kehityksen kannalta oli 1700- ja 1800-luvuilla vähäinen. École polytechnique oli sotilaslaitos aina vuoteen 1970 asti. Nykyisin se on Ranskan puolustusministeriön suoraa tukea nauttiva julkinen koulutus- ja tutkimuslaitos. Koulu on myöntänyt insinööritutkintoja vuodesta 1937. Nykyinen koulutus on joko maisteri- (vuodesta 2005) tai tohtoritasoista (vuodesta 1985). Kun alkuperäisen todistuksen otsikkona oli d'ingénieur diplômé de l'École polytechnique, tutkinnon suorittaneita nimitetään polyteknikoiksi, ). École polytechnique kuuluu nykyisin osana kokonaisuuteen nimeltään ParisTech. The Times Higher Education Supplementin julkaiseman vuoden 2007 rankingin mukaan École polytechnique on maailman 28. paras korkeakoulu. Vuoden 2007 Shanghain listalla sen sijoitus on puolestaan 203–304. École polytechniquen pääsykokeet tunnetaan erittäin vaativina. ==Lähteet== * *Ècole polytechniquen kotisivut ===Viitteet=== Luokka:Ranskan yliopistot Luokka:Essonne
Kathleen Ollerenshaw

Kathleen Ollerenshaw (1. lokakuuta 1912 Manchester – 10. elokuuta 2014 Didsbury) oli brittiläinen matemaatikko ja Konservatiivipuolueen poliitikko. Hän oli lapsuudestaan saakka kuulovammainen. Ollerenshaw valmistui matematiikan tohtoriksi Oxfordin yliopistosta vuonna 1945. Hän osallistui osa- aikaisen opetustoimen ohella aktiivisesti Manchesterin kunnallispolitiikkaan ja toimi kaupungin pormestarina. Hän sai kaksi lasta: vuonna 1941 syntyneen pojan, Charlesin, sekä vuonna 1946 syntyneen tyttären, Florencen. Ollerenshawista tehtiin Brittiläisen imperiumin ritarikunnan Dame vuonna 1970, ja hän toimi Manchester Statistical Societyn puheenjohtajana 1979–1981. Hänet tunnettiin myös harrastajatähtitieteilijänä. == Lähteet == Luokka:Brittiläiset matemaatikot Luokka:Brittiläiset poliitikot Luokka:Vammaiset poliitikot Luokka:Pormestarit Luokka:Kuurot henkilöt Luokka:Vuonna 1912 syntyneet Luokka:Vuonna 2014 kuolleet Luokka:Yli satavuotiaiksi eläneet brittiläiset Luokka:Brittiläisen imperiumin ritarikunta
Lapinhilpi

Lapinhilpi (Arctagrostis latifolia) on pohjoisten arktisten alueiden ja vuoristojen heinäkasvi. Suomessa laji on rauhoitettu, ja sitä tavataan erittäin harvinaisena Lapissa.Ympäristöministeriö: Luonnonsuojeluasetuksessa rauhoitetut lajit Viitattu 18.1.2010. == Ulkonäkö ja koko == Lapinhilpi on monivuotinen, tanakka ja kasvaa 40–80 senttimetriä korkeaksi. Juurakko on paksu. Korsilehdet ovat 5–10 millimetriä leveitä ja 5–15 cm pitkiä, litteitä ja pitkäsuippuisia. Ylimmän lehden lapa on tuppeaan lyhyempi. Kieleke on 5 mm pitkä ja risalaitainen. Röyhy on kellanvihreä-sinipunainen, 8–12 cm pitkä, kapeahko ja lyhythaarainen. Kaleet ovat selvästi ulkohelvettä lyhyempiä. Ulkohelve on karheakarvainen ja vihneetön. Lapinhilpi kukkii Suomessa heinäkuussa.Retkeilykasvio 1998, s. 589. Lapinhilpi muistuttaa nopeasti katsoen ruokohelpeä (Phalaroides arundinacea) tai lapinkastikkaa (Calamagrostis lapponica), mutta toisin kuin edellä mainituilla, lapinhilven kaleet ovat selvästi ulkohelvettä lyhyempiä.Kurtto 1997, s. 67. == Levinneisyys == Lapinhilpeä tavataan lähes koko pohjoisella arktisella vyöhykkeellä ja siitä etelämmäs työntyvillä vuoristoseuduilla Pohjois- ja Itä- Euroopassa, Siperiassa, Mongoliassa ja Kanadassa. Pohjoismaissa lajia on tavattu vain Norjan Itä-Ruijassa ja Suomen Lapista. Suomesta lapinhilpi löydettiin ensimmäisen kerran vasta vuonna 1968 Sodankylästä ja myöhemmin Kittilästä ja Sallasta. Lapinhilpi lienee levinnyt Suomeen jääkauden lopussa. == Elinympäristö == Lapinhilpi kasvaa turve- ja muta-alustoilla lähteisillä, tihkuisilla tai tulvaisilla paikoilla. Suomessa laji on luokiteltu silmälläpidettäväksi, ja se on rauhoitettu. Sitä on tavattu seitsemästä paikasta, joista useimmat ovat Natura-kohteita.Metsähallitus: Lapinhilpi == Lähteet == * Kurtto, Arto: Lapinhilpi. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 67. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Lapinhilven levinneisyys Suomessa. * Kew Gardens Luokka:Heinäkasvit
David Wills

David Wills (s. 28. syyskuuta 1970 New Jersey) on yhdysvaltalainen ääninäyttelijä ja DJ, joka on työskennellyt enimmäkseen 4Kidsillä. ==Ura== Wills aloitti uransa DJ:nä Collegessa, jota hän jatkaa edelleen ääninäyttelyn ohella. Wills toimii DJ:nä radiokanaville, kuten Sirius Disorder, Sirius Satellite Radiolla ja The Spectrumilla. Hän teki ensimmäisiä äänirooleja 1990-luvulla Celebrity Deathmatchiin ja G.I. Joeen. 2000-luvulla Wills on tehnyt enimmäkseen dubbausrooleja animesarjoihin työskenneltyään 4Kidsillä, mutta on edelleen tehnyt alkuperäisiä äänirooleja muun muassa Teini-ikäisiin mutanttininjakilpikonniin ja Eläköön Pinataan. Hän oli myös Silppurin sarjakuvaversion roolissa Turtles Forever elokuvan lopussa. == Ääniroolit == Ilmestymisvuosi TV-sarja tai elokuva Rooli Huom. 2009 Turtles Forever Silppuri, Tikku 2007–2008 Dinosaur King Dr. Spike Taylor, Ed Dub 2006 Sonic X Espio Dub 2006–2009 Eläköön Pinata Fergy Fudgehog 2006 Pokémon Brody Dub 2005 Teini-ikäiset mutanttininjakilpikonnat sivuäänet 2005–2008 Yu-Gi-Oh! GX rehtori Sheppard Dub 2005 G.I. Joe: Sigma 6 Duke, Hawk 2004 One Piece Buggy- klovni, Arlong, Igaram Dub 2004–2005 F-Zero GP Legend kapteeni Falcon, Super Arrow Dub 2002–2004 Yu-Gi-Oh! Gozaburo Kaiba, sivuäänet Dub 2002–2003 Sealab 2021 sivuäänet 1998–2007 Celebrity Deathmatch Useita rooleja 1994 Curse of the Lost Gold Mine Reportteri 1932 1989–1992 G.I. Joe sivuäänet == Aiheesta muualla == * TV.com * Anime News Network * TVrage.com * Luokka:Yhdysvaltalaiset ääninäyttelijät Luokka:Yhdysvaltalaiset DJ:t Luokka:Videopelien ääninäyttelijät Luokka:Vuonna 1970 syntyneet Luokka:Elävät henkilöt
Naisen asema

Naisen asema (alkuteos The Subjection of Women) on filosofi ja taloustieteilijä John Stuart Millin vuonna 1869 ilmestynyt teos sukupuolten välisestä tasa-arvoisesta asemasta lain edessä. Millin puoliso Harriet Taylor Mill avusti kirjan kirjoittamisessa. Teos ilmestyi suomeksi vuonna 1910 nimellä Naisen asema, ja sen on suomentanut Lyyli Vihervaara. Alkuteoksen nimeä vastaisi paremmin nimi "Naisten alistamisesta". Näköispainos teoksesta on ilmestynyt vuonna 2004. Mill esitti kirjassa, että toisen sukupuolen oikeudellinen vallanalaisuus toiseen sukupuoleen nähden on suuri este ihmiskunnan edistymiselleNaisasia, Tietosanakirja osa 6, palsta 984, Tietosanakirja Osakeyhtiö 1913 ==Lähteet== Luokka:Kirjat filosofiasta Luokka:Vuoden 1869 kirjat Luokka:Nainen
Kasvot (elokuva)

Kasvot () on Ingmar Bergmanin käsikirjoittama ja ohjaama ruotsalainen elokuva vuodelta 1958. Hypnoosia harjoittava taikuri Albert Emanuel Vogler (Max von Sydow) saapuu Tukholmaan mukanaan vaimo (Ingrid Thulin), äidinäiti (Naima Wifstrand), apuri Tubal (Åke Fridell) sekä kuolemansairas ryysyläinen, joka löytyi harhailemasta metsissä. Seurue majoittuu konsuli Egermanin (Erland Josephson) tilalle Södermalmiin. Isäntäparin vieraina asuvat myös lääkärineuvos Vergéus (Gunnar Björnstrand) sekä poliisimestari (Toivo Pawlo) vaimoineen, joiden voi sanoa edustavan raitista, arvovaltaista ja tieteellisesti koulutettua yhteiskuntaluokkaa – eivätkä he usko Voglerin taikatemppuihin lainkaan. Elokuva sai tuomariston erikoispalkinnon Venetsian elokuvajuhlilla 1959.The Magician Ingmarbergman.se == Rooleissa == == Lähteet == Luokka:Ingmar Bergmanin ohjaamat elokuvat Luokka:Vuoden 1958 ruotsalaiset elokuvat
Fujijoki

Fujijoki ( tai Fujigawa) on joki Honshūn saarella Japanissa. Se virtaa pohjoisesta etelään Yamanashin ja Shizuokan prefektuurien alueilla ja laskee Tyynenmeren Suruganlahteen. Alkunsa joki saa Kōfun altaan lounaisosassa, kun Kamanashi- ja Fuefukijoet yhtyvät toisiinsa. Kamanashi saa alkunsa Akaishivuorilta, Fuefuki Kantōvuorilta. Fujijoki on 128 kilometriä pitkä, ja sen koko valuma-alueen pinta-ala on 3 990 neliökilometriä. Fujijoki tunnetaan yhtenä Japanin kolmesta nopeimmin virtaavasta joesta. Edo-kaudella se oli merkittävä liikennereitti, jota pitkin kuljetettiin riisiä, suolaa ja mereneläviä. Nykyisin siinä on useita vesivoimaloita. Kōfun altaan eteläpuolella Fuji virtaa syvässä Tenshu- ja Komavuorten välisessä laaksossa, jossa siihen yhtyy Hayajoki. == Kuvia == Tiedosto:Fuji-river that begins to flow from the Kofu basin.JPG|Fujijoki lähtee etelään Kōfun allaslaaksosta Tiedosto:Aerial photographs Estuary of Fuji River.jpg|Fujijoen suisto Tiedosto:Berg Fujiyama gezien vanaf Iwabuchi, met op de voorgrond een boot Fujiyama from Iwabuchi. (titel op object), RP-F-F01206-X.jpg|Fujijoki 1800-luvun lopulla Tiedosto:Fujikawa I power station and Toshima Dam.jpg|Fujikawa I -vesivoimala == Lähteet == == Aiheesta muualla == Luokka:Japanin joet Luokka:Tyyneenmereen laskevat vesistöt
Naisen naamio – Persona

Naisen naamio – Persona (myös Persona – naisen naamio; ), on vuonna 1966 ensi- iltansa saanut ruotsalainen draamaelokuva, jonka on käsikirjoittanut ja ohjannut Ingmar Bergman. Sen pääosissa ovat Bibi Andersson ja Liv Ullmann. Elokuva kertoo nuoresta sairaanhoitajasta nimeltä Alma (Andersson) ja hänen potilaastaan, näyttelijä Elisabet Volgerista (Ullmann), joka on yllättäen lakannut puhumasta. Hoitaessaan Elisabetia Alman alkaa olla vaikea erottaa itseään potilaastaan. Persona sai teatteriensi-iltansa 31. elokuuta 1966, mutta sen virallinen ensi-ilta pidettiin 18. lokakuuta 1966 Spegeln- teatterissa, Tukholmassa. Suomen ensi-ilta pidettiin 28. huhtikuuta 1967 Elysee-teatterissa, Helsingissä. ==Rooleissa== ==Juoni== Elisabeth Voglerilla (Liv Ullmann) on näennäisesti kaikkea: hän on menestyksekäs näyttelijätär, onnellisesti naimisissa ja pienen pojan äiti. Kaikesta huolimatta hän on yllättäen lopettanut puhumisen esiinnyttyään näytelmässä Elektra. Muuten täysin terve nainen on valinnut hiljaisuuden. Hän ei vastaa kysymyksiin tai puhutteluun, hiljaisuus on hänen naamionsa. Hän muuttaa eristetylle saarelle yhdessä sairaanhoitajatar Alman (Bibi Andersson) kanssa. Erilaisten tilanteiden kautta kaksi naista lähentyvät ja heidän välilleen syntyy vahva luottamus. Niin vahva, että heidän henkilöllisyytensä alkavat hiljalleen sekoittua keskenään. ==Vastaanotto== Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja Persona oli mukana heistä kahdeksan listalla.Astala, Erkki: Ne sata tärkeintä, Projektio 2/1980 s. 7. The New York Timesin kriitikot valitsivat Personan vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen kuudenneksi parhaaksi ei- englanninkieliseksi elokuvaksi. == Lähteet == == Aiheesta muualla == * * Luokka:Ingmar Bergmanin ohjaamat elokuvat Luokka:Vuoden 1966 ruotsalaiset elokuvat Luokka:Ruotsalaiset mustavalkoelokuvat
Lindesnes

Lindesnes on Norjan kunta Agderin läänissä. Siellä sijaitsee Norjan mannermaan eteläisin piste () Lindesnesin majakalla. Kunnan hallinnollinen keskus on Mandal, mutta osittain myös Vigeland ja Marnardal. Kunnan rajanaapureita ovat lännessä ja pohjoisessa Lyngdal, koillisessa Evje og Hornnes ja idässä Vennesla sekä Kristiansand. Vuoden 2023 alussa kunnassa oli 23 479 asukasta. Vuonna 2020 Lindesnesiin liitettiin Mandalin ja Marnardalin kunnat. == Historia == Lindesnesin kunta muodostettiin vuonna 1964 Spangereidin, Vigmostadin ja Sør-Audnedalin kuntien yhteenliittymänä. Spangereid-kanavan avaaminen kesällä 2007 aiheutti Norjan valtion karttalaitoksen () mukaan Norjan mannermaan eteläisimmän paikan siirtymisen Lindesnesin majakalta silloiseen Mandalin kuntaan, Oddeniin, koska majakkaniemestä tuli saari. Yleisö ja muun muassa kunnanjohtaja Ivar Lindal protestoivat asiaa lehdistössä. Helmikuussa 2008 karttalaitos pyörsi mielipiteensä ja totesi, että kanavasta huolimatta Norjan mannermaan eteläisin piste kuuluu edelleen Lindesnesin majakalle. == Kuvia == Lindesnes left Millenium-FjellIhallen in the Rocks 2004 and Lighthouse museum shop right Norway Foto 2010 Wolfgang Pehlemann IMG 1171.jpg|Lindesnes Fjellhallen Lighthouse Lindesnes.jpg|Lindesnesin majakka Vigmostad Kirke 1.jpg|Vigmostadin kirkko == Lähteet == ==Aiheesta muualla== *
Fernet-Branca

Fernet-Branca on italialainen, katkeroiden ryhmään kuuluva alkoholijuoma. Fernet-Brancan väri on voimakkaan tummanruskea, ja se on aromaattinen eli hyvän- tai voimakkaantuoksuinen. Fernet-Brancan valmistamiseen käytetään 27 eri yrttiä ja maustetta, muun muassa mirhaa, raparperia, kamomillaa, kardemummaa, aloeta ja sahramia. Fernet-Brancaa valmistaa milanolainen Fratelli Branca -yhtiö. Juoman kehitti Bernardino Branca vuonna 1845. Siitä tuli aluksi suosittu juomasekoitusten osa. Myöhemmin sitä on nautittu sellaisenaan digestiivinä. == Lähteet == == Aiheesta muualla == * Fratelli Branca Distillerie Luokka:Alkoholijuomamerkit Luokka:Katkerot Luokka:Italialaiset juomat Luokka:Seulonnan keskeiset artikkelit
Sean Schemmel

Sean Schemmel (s. 21. marraskuuta 1968 Waterloo, Iowa) on yhdysvaltalainen ääninäyttelijä ja ohjaaja. ==Ura== Schemmel aloitti uransa nukketeatterin parissa ja siirtyi ääninäyttelemisen pariin vuonna 1999 ja on useimmiten tehnyt äänirooleja animeen, joista hänen tunnetuin ja pitkäaikaisin ääniroolinsa on Dragon Ball -sarjoista ja -elokuvista tuttu Goku. Schemmelin on dubbausroolien lisäksi tehnyt alkuperäisrooleja muun muassa Kappa Mikeyyn, Teini-ikäisiin mutanttininjakilpikonniin, Eläköön Pinataan ja Chaoticiin. Hän on myös tehnyt ohjaustöitä animesarjojen parissa NYAV Postille ja entisenä muusikkona Schemmel pitää myös eletronisen musiikin säveltämisestä. == Aiheesta muualla == * Anime News Network * Crystalacids * TV.com * AnimeCons Luokka:Yhdysvaltalaiset ääninäyttelijät Luokka:Yhdysvaltalaiset teatterinäyttelijät Luokka:Videopelien ääninäyttelijät Luokka:Ääniohjaajat Luokka:Yhdysvaltalaiset muusikot Luokka:Vuonna 1968 syntyneet Luokka:Elävät henkilöt
Ernst Palmén (eläintieteilijä)

Ernst Philip Palmén (22. huhtikuuta 1916 Helsinki – 1. huhtikuuta 1991 Helsinki) oli suomalainen eläintieteilijä. Palmén toimi 1955–1978 Helsingin yliopiston eläintieteen professorina. Hän toimi Helsingin yliopiston rehtorina vuosina 1973–1978 ja kanslerina vuosina 1978–1983. Hän kuului vapaaherralliseen Palménin sukuun. Hänen isoisänsä oli historiantutkija, Helsingin yliopiston professori ja valtioneuvos Ernst Gustaf Palmén. == Lähteet == ==Aiheesta muualla== * * Hannu Tarmio, Jaakko Syrjämäki: "Ernst Palmén – kuriton kansleri", Art House, 2002, ISBN 951-884-370-8 Luokka:Suomalaiset eläintieteilijät Luokka:Helsingin yliopiston professorit Luokka:Helsingin yliopiston rehtorit Luokka:Helsingin yliopiston kanslerit Luokka:Suomalaiset aateliset Luokka:Vuonna 1916 syntyneet Luokka:Vuonna 1991 kuolleet Luokka:Suomalaiset professorit
Fry & Laurie

Fry & Laurie on Stephen Fryn ja Hugh Laurien muodostama koomikkopari. Pari esiintyi aktiivisimmin 1980- ja 1990-luvulla. He tapasivat vuonna 1980 opiskellessaan Cambridgen yliopistossa. Duon tunnetuin yhteinen tv-sarja oli Kyllä Jeeves hoitaa, jossa Laurie näytteli aatelismies Bertie Woosteria ja Fry tämän hovimestaria Jeevesiä. ==Televisio-ohjelmia== * Musta Kyy * A Bit of Fry and Laurie * Kyllä Jeeves hoitaa ==Aiheesta muualla== * Cambridgen yliopisto 1982 * Stephen Fryn virallinen sivusto Fry & Laurie Luokka:Huumoriryhmät
Saima (lehti)

Saima oli Kuopiossa 4. tammikuuta 1844 – 31. joulukuuta 1846 ilmestynyt ruotsinkielinen lehti, jota julkaisi J. V. Snellman. Lehti oli linjaltaan yhteiskuntakriittinen, ja sen artikkelit käsittelivät talouskysymyksiä, kasvatusta ja kansallista aktivointia. Lehden kautta Snellman kävi polemiikkia etenkin Topeliuksen Helsingfors Tidningarin kanssa. Hän harrasti siinä lehtikritiikkiä. Yhteiskunnallisten artikkeleiden ohella lehdessä oli myös kaunokirjallisia tekstejä. Snellman vaati lehdessä suomen kielen aseman kohottamista. Sosiaalipolitiikka kuului myös hänen aiheisiinsa. Snellmanin yhteiskunnallisia näkemyksiä kuvastaa kirjoitus numerossa 9: Saiman näytenumero ilmestyi 1843, ja se jaettiin Finlands Allmänna Tidningin (nykyisen Virallisen lehden edeltäjän) mukana. Seuraavan vuoden alusta se ilmestyi kerran viikossa torstaisin.Suomen teosofian juuret Lehden levikki oli alusta pitäen laaja, 700 tilaajaa eri puolilta maata. Se oli toiseksi suosituin lehti Virallisen lehden jälkeen.Painomaailma: Karstenin kirjapaino Lehti painettiin kuopiolaisessa Karstenin kirjapainossa. Lehti joutui useasti sensuurin hampaisiin, ja loppuvuodesta 1846 se vihdoin sensuurin päätöksellä lakkautettiin radikaaliutensa vuoksi. Sen seuraajaksi Snellman perusti Elias Lönnrotin tuella Litteraturblad för allmän medborgerlig bildning -nimisen lehden. ==Lähteet== *J. V. Snellman * ===Viitteet=== ==Aiheesta muualla== *Historiallinen sanomalehtikirjasto (aineistoja myös Saimasta) Luokka:Suomalaiset yhteiskunnalliset lehdet Luokka:Ilmestymästä lakanneet suomalaiset aikakauslehdet Luokka:Johan Vilhelm Snellman
Sergei Afanasjev

Sergei Aleksandrovitš Afanasjev (, 30. elokuuta 1918 – 13. toukokuuta 2001) oli neuvostoliittolainen insinööri, joka kuului maan puolustusväline- ja avaruusteollisuuden johtajiin ja toimi yleisen koneenrakennuksen ministerinä. == Insinööri == Afanasjev syntyi Klinissä, joka on Moskovan alueella. Hän valmistui Bauman-instituutista ilmeisesti toisen maailmansodan aikana. Hän pääsi kommunistiseen puolueeseen vuonna 1943. 1940- ja 1950-luvulla hän toimi muun muassa rakettien suunnittelussa mahdollisesti yhteistyössä Sergei Koroljovin kanssa. 1950-luvun jälkipuolella Afanasjev toimi johtotehtävissä Leningradissa ja 1960-luvun alussa hän toimi Venäjän neuvostotasavallan ministerineuvoston varapuheenjohtajana. == Varustelusta vastaava ministeri == Afanasjev nimitettiin ministeriksi vuonna 1965 perustettuun yleisen koneenrakennuksen ministeriöön. Hän toimi tässä tehtävässä vuoteen 1983. Hän pääsi uuden ministeriön johtajana yhdistämään puolustusteollisuutta ja sen alaisia suunnittelutoimistoja ja laboratorioita. Häntä kutsuttiin johtomiesten yksityiskeskusteluissa jostain syystä ”ensimmäiseksi avaruusministeriksi” vaikka Neuvostoliiton avaruusalan loi puolustusministeriön puolella Dmitri Ustinov jo paljon aiemmin. Afanasjevin päätyö oli kuitenkin varusteluteollisuuden ohjaaminen. Eisenhowerin ja Kennedyn hallinnot olivat rakentaneet Yhdysvalloille kymmenkertaisen määrän ydinaseita verrattuna Neuvostoliiton ydinasemäärään. Afanasjevin ministeriö tasoitti tämän epätasapainon: 1980-luvun alussa Neuvostoliitolla oli yli 1 400 ICBM- ydinohjusta siiloissa ja 1 000 sukellusveneohjusta. Afanasjev osallistui hallinnollisesti Neuvostoliiton miehitetyn avaruusohjelman alusten (Saljut, Mir, Buran, Energija) toteutukseen, joista viimeiset kaksi toteutettiin huomattavin suurin kustannuksin. Yleisen koneenrakennuksen ministeriön johtamien teollisuuslaitosten tuotantoon kuuluivat myös esimerkiksi televisiot, jääkaapit ja muut kodinkoneet. Afanasjevin on väitetty tasapainottaneen eri alojen vaatimuksia, mutta lopputulos – kansantalouden hyytyminen 1980-luvulla sotatalouden taakan alle sekä kulutus- ja kestokulutustavaroiden krooninen pula – ei puhu tämän puolesta. == Loppuvuodet == Vuonna 1983 Afanasjev nimitettiin raskaiden koneiden ja liikennevälineiden ministeriön johtoon, jossa hän toimi vuoteen 1987. Vuosina 1988–2001 hän toimi konsulttina Energia-yhtymässä. Afanasjev sai kahdesti sosialistisen työn sankarin palkinnon ja seitsemän Leninin kunniamerkkiä. Hänet on haudattu Moskovan Novodevitšin hautausmaalle. Luokka:Venäläiset insinöörit Luokka:Sosialistisen työn sankarit Luokka:Neuvostoliittolaiset ministerit Luokka:Vuonna 1918 syntyneet Luokka:Vuonna 2001 kuolleet
Jelena Rudkovskaja

Jelena Grigorjevna Rudkovskaja (, ; s. 21. huhtikuuta 1973) on valkovenäläinen entinen uimari ja olympiavoittaja. Hän edusti ennen kotimaansa itsenäistymistä Neuvostoliittoa sekä Itsenäisten valtioiden yhteisöä. Hän voitti olympiakultaa 100 metrin rintauinnista, sekä pronssia 4 × 100 metrin sekauintiviestistä Barcelonasta 1992.http://www.databaseolympics.com/players/playerpage.htm?ilkid=RUDKOYEL01 Lisäksi hän voitti urallaan kaksi Euroopan-mestaruutta sekä yhden pronssin.http://www.gbrathletics.com/sport/swimecw.htm == Lähteet == == Aiheesta muualla == * Jelena Rudkovskaja Valko-Venäjän olympiakomitean sivustolla Luokka:Valkovenäläiset uimarit Luokka:Valkovenäläiset olympiavoittajat Luokka:Neuvostoliittolaiset uimarit Luokka:Vuonna 1973 syntyneet Luokka:Elävät henkilöt
Saljut 1

Saljut 1 (, suom. Kunnialaukaus 1) oli maailman ja Neuvostoliiton ensimmäinen avaruusasema. Saljut-avaruusasemaohjelman asema laukaistiin avaruuteen 19. huhtikuuta 1971 Baikonurin avaruuskeskuksesta kolmivaiheisella Proton- kantoraketilla. ==Historiaa== Saljut 1 -avaruusaseman kehitystyö lähti liikkeelle jo vuonna 1969, jolloin avaruuteen suunniteltiin sotilaallista Almaz-avaruusasemaa. Avaruusaseman kylkeen maalattiin sen suunniteltu nimi Zarya. Pian ennen laukaisua kuitenkin todettiin kiinalaisilla olevan kehitteillä samanniminen sotilaallinen avaruusalus. Maailman ensimmäiselle avaruusasemalle päätettiin siten antaa nimeksi Saljut. ==Avaruusasema ja sen rata== Rakenteeltaan Saljut 1 oli lieriömäinen, jonka sivuilla olivat aurinkopaneelit. Sen pituus oli 14,4 m ja halkaisija 4,15 m. Avaruusaseman kokonaismassa oli 18500 kg. Se laukaistiin Maata kiertävälle radalle noin 200 km korkeuteen radalle, jonka inklinaatio oli 51,6 astetta. Myöhemmin rataa nostettiin noin 300 km korkeuteen. Avaruusaseman kiertoaika maapallon ympäri oli 88,5 minuuttia. ==Telakoinnit== Saljut 1 -avaruusasemalle laukaistiin sen ensimmäinen miehistö 22. huhtikuuta 1971 eli pian avaruusaseman laukaisun jälkeen. Miehistöä kuljettanut Sojuz 10 -alus telakoitui avaruusasemaan 24. huhtikuuta. Telakointiportti ei suostunut yrityksistä huolimatta avautumaan. Sojuz 10 -alus oli kiinnittyneenä avaruusasemaan 5,5 tuntia. Aluksen miehistöineen piti palata takaisin Maahan 24. huhtikuuta 1971. Avaruusasemalle laukaistiin uusi miehistö Sojuz 11 -aluksen mukana 6. kesäkuuta 1971. Tällä kertaa telakointi onnistui ja miehistö ehti olla avaruusasemalla 23 päivän ajan. Sojuz 11 -alus irtautui avaruusasemasta 29. kesäkuuta 1971. Paluun yhteydessä sen miehistö kuoli moduulin venttiilivian vuoksi. ==Toiminnan päättyminen== Saljut 1 -avaruusaseman alasajoa alettiin valmistella syyskuussa 1971. Ilmakehän kitka alkoi pakottaa avaruusaseman rataa yhä alemmas. Saljut 1 tuhoutui ilmakehässä Tyynen Valtameren yläpuolella 11. lokakuuta 1971. == Miehistöt == Lento Miehistö Laukaisu Lasku Kesto, vrk Muuta Sojuz 10 Vladimir Šatalov, Aleksei Jelisejev ja Nikolai Rukavišnikov 23. huhtikuuta 1971 Sojuz 10 25. huhtikuuta 1971 Sojuz 10 0 Telakoituminen epätäydellinen Sojuz 11 Georgi Dobrovolski, Viktor Patsajev ja Vladislav Volkov 6. kesäkuuta 1971 Sojuz 11 29. kesäkuuta 1971 Sojuz 11 23 Miehistö kuoli paluulennolla ==Katso myös== * Saljut 6 ==Lähteet== *Soviet Space Stations as Analogs - NASA report (PDF format) *G.A.Gurzadyan, J.B.Ohanesyan, Observed Energy Distribution of Lyra and Cen at 2000−3800 Å, Nature, vol.239, p.90, 1972 Luokka:Avaruusasemat
Minttu sekä Ville

Minttu sekä Ville on Veikko Samulin säveltämä ja Raul Reimanin sanoittama kappale. Kappaleen tunnetuin esittäjä on Jonna Tervomaa, joka osallistui kappaleella vuoden 1983 Syksyn sävel -laulukilpailuun ja voitti kilpailun 61 333 yleisöäänellä. Kappale nousi loppuvuodesta 1983 Suomen singlelistojen kärkeen. Se oli marras- ja joulukuussa 1983 suomalaisten levyautomaattien soitetuin kappale. Kappale kertoo Minttu- ja Ville-nimisistä nuorista, jotka rakastuvat toisiinsa. Rakkaus kuitenkin tuo arkipäivään myös ongelmia, kuten ruokahaluttomuutta. == Lähteet == Luokka:Vuoden 1983 kappaleet Luokka:Lastenlaulut Luokka:Veikko Samulin säveltämät kappaleet Luokka:Raul Reimanin sanoittamat kappaleet Luokka:Syksyn sävel -finalistit
Mike Pollock

Michael B. Pollock (s. 9. maaliskuuta 1965 New Hyde Park, New York) on yhdysvaltalainen ääninäyttelijä, joka on työskennellyt enimmäkseen 4Kidsin tuotannoissa. ==Ura== Pollock opiskeli näyttelemistä Brooklynissä ja esiintyi teatterissa 1990-luvulla, jonka jälkeen hän siirtyi radioon. Samalla Pollock teki muun muassa mainosjuontoja televisioon muun muassa Burger Kingille ja HBO:lle ennen siirtymistään animaatioihin 2000-luvulla. Hän päätyi alalle vastattuaan 4Kidsin lehtimainoksiin, jossa haettiin uusia ääniä. Animaatioiden ohella Pollock tekee edelleen mainosjuontoja muun muassa 4Kids TV:lle. 4Kidsin myötä hän on tehnyt alkuperäisiä, sekä dubbausrooleja animaatioihin, kuten The Weekenders, Pokémon, Sonic X, Teini-ikäiset mutanttininjakilpikonnat, Yu-Gi- Oh! – Elokuva, Yu-Gi-Oh! GX, Eläköön Pinata ja Huntik. == Aiheesta muualla == * Mike Pollock CrystalAcidsissa * Mike Pollock TV.comissa * Mike Pollock Anime News Networkissa * Luokka:Yhdysvaltalaiset ääninäyttelijät Luokka:Yhdysvaltalaiset teatterinäyttelijät Luokka:Videopelien ääninäyttelijät Luokka:Vuonna 1965 syntyneet Luokka:Elävät henkilöt
25 Years On (kokoelma)

25 Years On on Hawkwind-yhtyeen 25-vuotisjuhlan kunniaksi julkaistu neljän CD:n kokoelmaboksi. Se sisältää kappaleita virallisilta albumeilta sekä myös harvinaisempaa materiaalia. Kokoelman julkaisi amerikkalainen Griffin Music -yhtiö, joka julkaisi 1990-luvulla Hawkwindin materiaalia Yhdysvalloissa Dave Brockin suostumuksella. Boksin mukana tuli Michael Butterworthin novelli Ledge Of Darkness sekä Further Extracts From The Hawkwind Log -niminen kirjanen. Kokoelman levyt on myöhemmin julkaistu yksittäisinä CD:inä. == Kappaleet == === CD 1: 1970–1973 === # Hurry on Sundown # Paranoia (Part II) # Silver Machine # Brainstorm # Space Is Deep # Lord of Light # You Shouldn't Do That # You Know You're Only Dreaming # Master of the Universe # Born to Go (live) === CD 2: 1973–1977 === # Orgone Accumulator (live) # Sonic Attack (live) # Assault and Battery (Part I) # The Golden Void (Part II) # Magnu # The Psychedelic Warlords (Disappear in Smoke) # Wind of Change # Reefer Madness # Steppenwolf # Spirit of the Age # Hassan I Sahba # Kerb Crawler === CD 3: 1977–1986 === # Who's Gonna Win the War # Angels of Death (single edit) # High Rise # Dragons & Fables # Shot Down in the Night (live) # Levitation (live) # Song of the Swords (live) # Nuclear Drive # Arrival in Utopia # Needle Gun # Rocky Paths / Psychosonia # Motorway City # Back on the Streets # 25 Years (12" remix) # PSI Power === CD 4: 1987–1994 === # The War I Survived # Treadmill # LSD # Blue Shift # Back in the Box # Right to Decide # Heads # Images # Black Elk Speaks # It Is the Business of the Future to Be Dangerous # I am the Eye That Looks within # Quark Strangeness and Charm Luokka:Vuoden 1994 kokoelma-albumit Luokka:Hawkwindin kokoelma-albumit
Marpessa

Marpessa oli kreikkalaisessa mytologiassa aitolialainen prinsessa ja Euenoksen, Areen pojan, tytär. Apollon oli houkutellut häntä rakkaakseen, mutta Idas sieppasi tämän siivekkäillä vaunuilla, jotka hän oli saanut Poseidonilta. Messenessä Apollon yritti ryöstää Marpessan Idaalta, mikä johti taisteluun tämän kädestä kunnes Zeus erotti heidät ja antoi Marpessan itse valita puolisonsa. Tämä valitsi Idaan, koska pelkäsi Apollonin hylkäävän hänet vanhanaApollodoros, Bibliotheke ('Kirjasto') 1.7.8–9 (engl. käännös). Liiton hedelmänä syntyi tytär KleopatraPausanias, Periegesis tes Hellados ('Kreikan kuvaus') 4.2.7 (engl. käännös). == Lähteet == Luokka:Kreikkalainen mytologia
Tynnyri (mitta)

Tynnyri on tilavuusmitta. 1600-luvulla tynnyri oli viljaa mitattaessa noin 145 litraa ja 1700-luvulla, kun tynnyriin oli lisätty varisemisvara ja kukkura, noin 165 litraa. Nestemäista tavaraa mitattaessa tynnyri oli 48 kannua eli 126 litraa.Kuronen & Teerijoki (hakusana ”tynnyri”) Vuodesta 1855 Ruotsissa tynnyri nestetavaran mittana oli 125,62 litraa ja kuivan tavaran mittana 146,35 litraa. Suomessa tynnyri kuivaa tavaraa oli 164,88 litraa. Tervatynnyrin koko oli 125 litraa (Rostockin mitta). ==Katso myös== * Barreli ==Lähteet== * * ===Viitteet=== Luokka:Tilavuusyksiköt
André Sogliuzzo

André José Sogliuzzo (s. 10. elokuuta 1966 New York, New York, Yhdysvallat) on yhdysvaltalainen ääninäyttelijä. ==Ura== Sogliuzzo aloitti uransa New Yorkissa teatterin parissa ja teki ensiesiintymisensä elokuvassa Looking For Richard vuonna 1996. Hän kuitenkin siirtyi ääninäyttelemisen pariin muutettuaan Los Angelesiin ja on imitoinut muun muassa videopeleihin ja animaatiohin Hollywood-näyttelijöiden, kuten Russell Crowen, Gene Hackmanin, Jack Nicholsonin, Al Pacinon ja Clint Eastwoodin puhetta. Sogliuzzo on ääninäytellyt animaatioelokuvissa, kuten Napapiirin pikajuna, Leijonakuningas 3 – Hakuna Matata, Mulan II ja Aivan villit. Los Angelesissa Sogliuzzo on ollut mukana radiokuunnelmissa, kuten Breaking The Code ja Sixteen Wounded. Parhaiten hänet tunnetaan lukuisten animaatiosarjojen, sekä videopelien äänistä joihin lukeutuvat muun muassa Family Guy, American Dad!, Jackie Chan seikkailee, Justice League, Invader Zim, Father Of the Pride, Samurai Jack, Celebrity Deathmatch, Avatar, Medal of Honor, Battlefield 3, Call of Duty, Doom 3, Scarface: The World Is Yours ja Brandy ja Herra Whiskers. ==Aiheesta muualla== * Voice Chasers Luokka:Yhdysvaltalaiset ääninäyttelijät Luokka:Yhdysvaltalaiset radionäyttelijät Luokka:Videopelien ääninäyttelijät Luokka:Amerikanitalialaiset Luokka:Vuonna 1966 syntyneet Luokka:Elävät henkilöt